Հունվարի 19-ին հերթական աշխատանքային այցով Ստեփանակերտ է ժամանել Երևանի քաղաքապետ Տարոն Մարգարյանի գլխավորած պատվիրակությունը, որի կազմում են քաղաքապետարանի պատասխանատուներ, վարչական շրջանների, մայրաքաղաքի մի շարք ընկերությունների և բժշկական հաստատությունների ղեկավարներ: Ավանդույթի համաձայն, պատվիրակության անդամները` Ստեփանակերտի քաղաքապետի ուղեկցությամբ այցելել են Հուշահամալիր և ծաղկեպսակ տեղադրել: Նրանք ծաղիկներ են խոնարհել նաև արցախյան ազատամարտում նահատակված հայորդիների շիրիմներին: